Diari Oficial de la Generalitat Valenciana


Sumari del DOGV 2925, del 07-02-1997 (1997/837443)

RESOLUCIÓ de 2 de gener de 1997, de la presidenta de l'Institut Valencià d'Investigacions Agràries, per qual es convoquen dues beques d'especialització de titulats de grau superior.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2925

Data del DOGV
:   07-02-1997

Secció del DOGV
:   ALTRES DISPOSICIONS

Número del document
:   1997/837443


Data del document
:   07-01-1997

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIÓ de 2 de gener de 1997, de la presidenta de l'Institut Valencià d'Investigacions Agràries, per qual es convoquen dues beques d'especialització de titulats de grau superior.  
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la Llei 4/1991, de la Generalitat Valenciana, de creació de l'Institut Valencià d'Investigacions Agràries com a entitat autònoma, i l'article 6 del reglament de l'institut, aprovat per Decret 233/91, del Consell, i de conformitat amb l'establert a l'acord del propi Consell Rector, de 14 d'abril de 1992 (DOGV 01.07.92) i de 4 de novembre de 1994, pel qual regula l'estada d'estudiants i becaris a l'IVIA, va acordar en la seua reunió de 12 de novembre de 1996, convocar dues beques d'especialització de titulats de grau superior en els temes que s'especifiquen.  
Segons l'acord esmentat, resolc:   
Primer  
Convocar dues beques per a l'especialització de titulats de grau superior sobre temes objecte del projecte, conveni o contracte d'investigació en col·laboració amb altres institucions o empreses que siguen desenvolupats a l'IVIA.  
Els temes i projectes als quals s'adscriuen aquestes beques seran els següents:  
- Estudi de nous sensors per a la seua incorporació a les linies de confecció de citrics.  
Asdcrita al projecte 7606 «Estudi de nous sensors per a la seua incorporació a les linies de confecció de citrics».  
Duració de la beca: 9 mesos.  
- Anàlisi d'imatge aplicat al control de qualitat de fruits petits.  
Adscrita al projecte 7607 «New image processing for characterization of Olives and other Fruits (NIPCO)»  
Duració de la beca: 1 any.  
Segon  
Les beques seran finançades pels projectes i a càrrec del capítol VI dels pressupostos de l'IVIA.  
Tercer  
Les bases de les beques d'aquesta convocatòria són les contingudes a l'annex d'aquest acord.  
València, 2 de gener de 1997.- La presidenta de l'Institut Valencià d'Investigacions Agràries: Mª. Àngels Ramón-Llin Martínez, consellera d'Agricultura Pesca i Medi Ambient.  
ANNEX  
Bases de la convocatòria  
1. Objectiu de les beques  
L'objectiu de les beques d'especialització de titulats superiors és la formació de titulats superiors universitaris en el tema objecte del projecte, conveni o contracte d'investigació de l'IVIA, al qual s'incorporen.  
2. Requisits  
Per optar a aquestes beques caldrà:  
- Tenir la nacionalitat espanyola.  
- Tenir el títol de llicenciat o d'enginyer superior.  
Excepcionalment, es consideraran les sol·licituds presentades per enginyers superiors que tinguen pendent la qualificació del projecte fi de carrera. En aquest cas la concessió de la beca estarà condicionada a l'obtenció del corresponent títol abans del 31 de desembre de 1997.  
3. Sol·licituds i documentació  
Les sol·licituds han de dirigir-se al director de l'IVIA i podran presentar-se al registre general de la Conselleria d'Agricultura i Medi Ambient, carrer Amadeu de Savoia, núm. 2 (València) o al propi IVIA, al km 4,5 de la carretera de Moncada a Nàquera (Moncada) o per qualsevol dels mitjans establerts a l'article 66 de la Llei de Procediment Administratiu.  
En les sol·licituds s'indicarà la beca a la qual es concorre i el tema, i portaran adjunta la documentació següent:  
- Certificat acadèmic complet de les matèries cursades, on figuraran les qualificacions i les dates en què es van obtenir.  
- Currículum on s'acrediten documentalment altres mèrits.  
Les sol·licituds caldrà presentar-les en el termini dels 15 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana, abans de les 14.00 hores de l'últim dia.  
4. Selecció de candidats  
Les comissions que avaluaran els mèrits dels aspirants i que elevaran la proposta corresponent a la presidenta de l'IVIA estarà formada pels següents membres:  
- El director de l'institut, com a president  
- El secretari de l'IVIA, com a secretari  
- El responsable del projecte, conveni, contracte al qual s'adscriu la beca.  
- Dues persones del personal investigador de l'IVIA nomenades pel vicepresident primer de l'IVIA.  
Les comissions es reuniran per a la selecció de candidats, alçaran actes de les reunions i faran una proposta raonada a la presidenta de l'institut 10 dies després de finalitzar el termini de presentació de documentacions.  
Les comissions tindran en compte, per a la selecció dels candidats, els següents aspectes:  
- Expedient acadèmic general; s'atorgarà fins un màxim de dos punts.  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el tema corresponent. Fins un màxim de dos punts.  
- Coneixement d'idiomes relacionats amb la literatura científica relativa al tema de la beca, valorat bé per certificació acadèmica o bé per estada a països on aqueixa llengua siga oficial. Fins un màxim de dos punts.  
- Experiència prèvia professional amb temes objecte de la beca. Fins un màxim de dos punts.  
- Cursos d'especialització relacionats amb el tema de la beca i altres mèrits. Fins un màxim de dos punts.  
Per a una millor avaluació d'aquest apartat, així com del de coneixement de llengües, cada comissió podrà convocar aquells candidats que estime oportú per a fer una entrevista personal.  
5. Dotació  
La dotació mensual de les beques serà inicialment de 140.000 pessetes. Les beques inclouran una assegurança combinada d'accident individual, intervenció quirúrgica i hospitalització.  
6. Durada de les beques  
La durada inicial d'aquestes beques sera d'un any, i podran prorrogarse per diferents períodes, continus o no, fins un màxim de tres anys de gaudi efectiu de la beca. El període o períodes de concessió, possible renovació, la continuïtat o discontinuïtat dels períodes i la possible rescissió seran condicionats a la durada, necessitats de la investigació i al finançament del projecte, conveni o contracte d'investigació, sobre els quals es concedeix la beca.  
7. Caràcter de les beques  
Aquestes beques no estableixen cap relació laboral entre la persona beneficiària i l'IVIA, ni implica de part d'aquesta institució cap compromís en quant a la posterior incorporació del personal beneficiari a la plantilla pròpia.  
8. Obligacions dels becaris  
Les beques són incompatibles amb qualsevol altra retribució o ajuda.  
Els becaris estaran sotmesos a la normativa per la qual es regula l'estada a l'institut d'estudiants i becaris establerta per acord de 14 d'abril de 1992 (DOGV 01.07.92) i 4 de novembre de 1994 del Consell Rector de l'IVIA